b'\n_START_ARTICLE_\nFriedrich Nissen\n_START_PARAGRAPH_\nNicolai Clausen (18. januar 1888 i Sundsmark \xe2\x80\x93\xc2\xa0?) var en dansk s\xc3\xb8nderjyde, som gjorde tjeneste i 1. verdenskrig.\n_START_SECTION_\nBiografi\n_START_PARAGRAPH_\nNissens far var landmand, men selv var han manufakturhandler i S\xc3\xb8nderborg. Han m\xc3\xb8dte her Thyra Dau, som han var forlovet med ved krigsudbruddet og blev gift med i 1917._NEWLINE_Da han allerede havde aftjent sin v\xc3\xa6rnepligt ved krigsudbruddet blev han indkaldt med det samme, og afgik i august 1914 til Vestfronten. Her blev han kort eftet blev s\xc3\xa5ret ved Liege. I begyndelsen af november 1914 kom han til \xc3\x98stfronten og blev straks indsat ved kampene i Schlesien. Vinteren tilbragte han i nogenlunde ro, men i midten 1915 deltog han i det tyske fremst\xc3\xb8d p\xc3\xa5 \xc3\x98stfronten. Han kom i slutningen af \xc3\xa5ret p\xc3\xa5 3 ugers orlov, og afgik herefter til Flandern i Belgien, hvor han som Offizier Stellvertretter (officerstedfortr\xc3\xa6der) havde travlt med organisering og kontrol af livet i den del af skyttegraven, som var betroet ham. Han k\xc3\xa6mpede i resten af krigen i Frankrig og Belgien._NEWLINE_Han overlevede krigen og vendte hjem til sin hustru i S\xc3\xb8nderborg, hvor han blev medejer af en manufakturhandel. Hans dagb\xc3\xb8ger, breve og fotoalbum opbevares p\xc3\xa5 Museet p\xc3\xa5 S\xc3\xb8nderborg Slot.'